《夫人赵氏挽诗三首 其一》
宋代·刘一止

疏派天潢阔，天孙赋锦裳。佳祥来吉梦，淑德旧休光。

周室中兴日，唐家异姓王。长人勋业茂，恩泽未渠央。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。